Diari Oficial de la Generalitat Valenciana


Sumari del DOGV 237, del 18-03-1985 (1985/804056)

ORDRE de 12 de gener de 1985, de la Conselleria de Cultura. Educació i Ciència. per la qual es crea el Consell Assessor de Cinema.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1985/01/12/(2)/dof/vci/html**

### Dades del document

Número de DOGV
:   237

Data del DOGV
:   18-03-1985

Secció del DOGV
:   DISPOSICIONS GENERALS

Número del document
:   1985/804056


Data del document
:   12-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 12 de gener de 1985, de la Conselleria de Cultura, Educació i Ciència, per la qual es crea el Consell Assessor de Cinema.  
La necessitat d'harmonitzar el marc competencial determinat pel procés de transferències en matèria de cinematografia a la Generalitat Valenciana i la promulgació de la Llei per la qual es coordinen els esforços culturals de les tres Diputacions provincials valencianes' fan que s'obra per al cinema valencià i per a la cultura en general un nou i prometedor període.   
En aquesta nova etapa que comença, en la qual un dels objectius primordials en el camp del cinema és la consolidació dels diferentes efectius cinematogràfics existents a la Comunitat Valenciana i la coordinació d'aquests de cara a un disseny coherent de les línies generals d'actuació en aquest camp, és desig de la Conselleria de Cultura, Educació i Ciència comptar amb la col·laboració efectiva dels col·lectius afectats en la definició d'una política cinematogràfica a seguir en els propers anys.   
D'altra banda, l'article cinqué, número dos, del Reial Decret 38/1984, de 2 d'abril, pel qual s aprova el Reglament Orgànic i Funcional d'aquesta Conselleria, faculta per a la institució d?òrgans assessors específics amb relació a matèries o serveis i que prestaran assistència i concurs al titular del Departament en tots aquells assumptes i activitats que estime convenient de sotmetre al seu parer.   
En atenció d'aquests motius, i fent ús de les atribucions que legalment tinc atribuïdes'   
ORDENE:   
Article primer  
Es crea el Consell Assessor de Cinematografia, depenent de la Conselleria de Cultura, Educació i Ciència, el qual com a òrgan de caracter consultiu, presta assistència i concurs al titular del Departament en tots aquells assumptes i activitats relacionats amb el cinema i els mitjans audiovisuals que estime convenient de sotmetre al seu parer.   
Article segon  
U.-El Consell Assessor de Cinematografia podrà ser particularment consultat en els assumptes següents:   
a) La programació general d'activitats cinematogràfiques a la Comunitat Valenciana que anualment elabore la Conselleria de Cultura, Educació i Ciència.   
b) Les línies generals dels Avantprojectes de Llei que, en matèria de cinematografia o de mitjans audiovisuals, el Govern de la Generalitat Valenciana envie a les Corts Valencianes per a l'aprovació.   
c) Les directrius bàsiques dels Reglaments i d'altra normativa de caràcter general que s'adopten en execució i desenvolupament de les lleis a què fa referència el paràgraf anterior, i   
d) Qualsevol altre assumpte que, en matèria cinematogràfica de mitjans audiovisuals, el Conseller de Cultura, Educació i Ciència estime convenient sotmetre a la seua consideració.   
Dos.-Sense perjudici de tot açò, per iniciativa pròpia, el Consell Assessor podrà proposar actuacions i directrius sobre l'activitat cinematogràfica que realitze l'Administració Pública en les diverses esferes o per qualsevol altre assumpte que, sent d'interés general, incidesca de forma directa o immediata en la matèria que li és pròpia.   
Tres.-Igualment, el Consell Assessor de Cinematografia podrà ser escoltat en relació amb la creació d'Entitats Públiques Cinematogràfiques per part de la Generalitat Valenciana, o quan se'n decidesca la participació en aquelles ja creades.   
Article tercer  
Sota la presidència del Conseller de Cultura, Educació i Ciència, el Consell Assessor de Cinematografia estarà format pels membres següents:   
-El Director General de Cultura, com a Vice-president.   
-El Cap del Servei de Música, Teatre i Cinematografia de la Direcció General esmentada, com a Secretari amb veu i vot.   
-Els vocals que lliurement designe el Conseller de Cultura, Educació i Ciència, entre aquelles persones amb especial qualificació dins del món de la cinematografia i dels mitjans audiovisuals valencians, en els distints aspectes.   
Article quart  
El Consell Assessor de Cinematografia podrà funcionar en Ple, amb la composició indicada en l'article anterior, i en les Comissions que s'hi creen, amb la composició i funcions que siguen determinades, i en les quals actuarà de Secretari el vocal que designe el Consell Assessor de Cinematografia.   
Article cinqué  
El càrrec de vocal del Consell Assessor de Cinematografia serà gratuït sense perjudici del dret d'aquests al cobrament de les indemnitzacions per assistències que legalment estiguen establertes.   
Article sisé  
U.-El Consell Assessor de Cinematografia haurà de celebrar amb caràcter ordinari dues sessions anuals.   
Dos.-Hom celebrarà sessions extraordinàries quan:   
a) Ho convoque el President del Consell Assessor de Cinematografia.   
b) Ho sol·liciten almenys un terç dels membres.   
Article seté  
Per tal que el Ple del Consell Assessor de Cinematografia o les Comissions que s'hi determinen, puguen celebrar vàlidament sessió hauran de ser presents almenys la meitat més un dels membres que legalment l'integren i, en tot cas, el President i el Secretari, o els qui els substituesquen legalment.   
DISPOSICIONS FINALS  
Primera  
El Director General de Cultura queda facultat per dictar, en l'àmbit de les seues competències, les Resolucions que estime necessàries per a l'aplicació d`aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 12 de gener de 1985.   
El Conseller de Cultura. Educació i Ciència.   
CEBRIA CISCAR I CASABAN


Còpia Permalink ELI